অসমৰ ডিটেনশ্যন কেম্পত বিদেশী বিচাৰাধীন বন্দীসকলৰ দুৰ্দশা সন্দৰ্ভত অসম চৰকাৰ আৰু মুখ্য সচিব আলোক কুমাৰক বৃহস্পতিবাৰে উচ্চতম ন্যায়ালয়ে তীব্ৰ ভৎৰ্সনা কৰে।
দেশৰ সৰ্বোচ্চ আদালতখনে লগতে অসম চৰকাৰৰ মুখ্য সচিব আলোক কুমাৰে দাখিল কৰা এখন শপতনামাক সমালোচনা কৰে। শপতনামাখনত কোৱা হৈছে যে যিসকল বিদেশীয়ে ডিটেনশ্যন কেম্পত ৫ বছৰ অতিক্ৰম কৰিছে তেওঁলোকক ৫ লাখ টকাৰ জমা আদায়, ঠিকনা পৰীক্ষণ, চকুৰ বায়োমেট্ৰিক আদি দাখিলৰ বিনিময়ত মুকলি কৰি দিয়া হ'ব পাৰে।
"আপুনি উচ্চতম ন্যায়ালয়ক এটা অবৈধ নিৰ্দেশৰ অংশ হোৱাটো বিচাৰিছে য'ত দেশত থাকিবলৈ অধিকাৰ নোহোৱা এজন বিদেশীয়ে থাকিব আৰু এখন বণ্ড তথা তেনেকুৱা নথিত স্বাক্ষৰ কৰোৱা হ'ব। আপোনাৰ চৰকাৰৰৰ ফালৰ পৰা ব্যৰ্থ হোৱা কথাটোত আপুনি সন্মত নহয়নে?"-বিচাৰপীঠে এইদৰে প্ৰশ্ন কৰে।
ডিটেনশ্যন কেম্পত থকা বিদেশী বিচাৰাধীন বন্দীসকলৰ দুৰ্দশাৰ গোচৰটো সম্পৰ্কত মুখ্য ন্যায়াধীশ ৰঞ্জন গগৈ, ন্যায়াধীশ দীপক গুপ্তা আৰু সঞ্জীৱ খান্নাক লৈ গঠিত উচ্চতম ন্যায়ালয়ৰ বিচাৰপীঠখনে ডিটেনশ্যন কেম্পত থকা বিদেশীসকলৰ বিশদ তথ্য আৰু তেওঁলোকক বহিস্কাৰ কৰাৰ কাৰণে অসম চৰকাৰে কি পদক্ষেপ গ্ৰহণ কৰিছে সেয়া জানিব বিচাৰিছিল।
মুখ্য সচিব আলোক কুমাৰে কয় যে তেওঁ অসমৰ ডিটেনশ্যন কেম্পত থকা বিচাৰাধীন বন্দীসকলৰ বাবে উন্নত ব্যৱস্থাৰ পদক্ষেপসমূহৰ বিষয়ে লৈ আহিব।
"তেওঁলোকৰ নিজৰ দেশলৈ ঘুৰাই পঠিয়াবলগীয়া লোকসকলে ইয়াত অবৈধভাৱে আছে আৰু তেওঁলোকৰ নাম ভোটাৰ তালিকাত অন্তৰ্ভুক্ত হৈছে,"-মুখ্য সচিবগৰাকীয়ে আদালতক জনায়।
হৰ্ষ মান্দেৰ নাম এগৰাকী সমাজকৰ্মীয়ে দাখিল কৰা এখন আবেদনৰ আজি শুনানি গ্ৰহণ কৰিছিল আদলতখনে।
জ্যেষ্ঠ অধিবক্তা প্ৰশান্ত ভূষণে আবেদনকাৰীৰ হৈ উপস্থিত থাকি শপতনামাখনৰ সন্দৰ্ভত তেওঁৰ উত্তৰ দিবলৈ আদালতৰ পৰা সময় বিচাৰে।
"কেন্দ্ৰ আৰু অসম চৰকাৰে এই দিশত গুৰুত্বসহকাৰে কাম কৰা উচিত যাতে অসম অবৈধ বিদেশীৰ চৰণীয়া পথাৰ হৈ পৰিব নোৱাৰে,"-ভট্টাচাৰ্যই কয়।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
